text: Lokale livreddere henter VM-medaljer
  15 september 2016 kl. 14.30
  Tre af sommerens kystlivreddere på Vejers Strand og Fredericia Østerstrand fik henholdsvis sølv og bronze til VM i livredning i Holland.
  De danske deltagere er netop vendt hjem fra Holland, hvor de kæmpede med kolleger fra hele verden om at vinde verdensmesterskabet i sejlads med redningsbåde (IRB).
  Iben Johansen fra Tønder samt Vibeke Dragsbæk, Charlotte Wivel og Oliver Sørensen, der har været kystlivreddere på Vejers Strand og Fredericia Østerstrand denne sommer, hev henholdsvis en sølv- og en bronzemedalje i de individuelle discipliner hjem til Danmark.
  René Højer, programchef, TrygFonden: "Vi er utroligt stolte af de dygtige og engagerede livreddere. De gennemgår hvert år flere prøver og holder gennem hele badesæsonen deres kompetencer ved lige med træning på stranden."
  De danske deltagere kommer alle fra TrygFonden Kystlivredning og har i løbet af sommeren siddet vagt i TrygFondens 36 livreddertårne.
  - Vi er utroligt stolte af de dygtige og engagerede livreddere. De gennemgår hvert år flere prøver og holder gennem hele badesæsonen deres kompetencer ved lige med træning på stranden. Oveni det er de nogle søde og sympatiske mennesker med stor social forståelse, siger programchef i TrygFonden, René Højer, i en pressemeddelelse.
  Konkurrencen indebærer fire discipliner og en samlet holdkonkurrence. Livredderne skal blandt andet dyste i kombineret svømning og løb, padling på boards samt sejle ud i en oppustelig motorbåd og redde et menneske op fra vandet, ligesom de skal gennemføre en teknisk bane så hurtigt som muligt.
  Verdensmesterskabet i Livredning – sejlads med redningsbåde IRB blev afviklet i Noordwijk i Holland, og der blev konkurreret i fire discipliner og en samlet holdkonkurrence. De danske deltagere løb med tre medaljer på damesiden, mens det i den samlede holdkonkurrence blev til en flot sølvmedalje.
  
  TrygFonden Kystlivrednings danske medaljetagere ved VM i Livredning – sejlads med redningsbåde (IRB):
  Sølv i disciplinen ”Tube rescue” (kvinder):         Vibeke Dragsbæk, Odense         Iben Johansen, Tønder         Oliver Sørensen, Fredericia (medie*) Bronze i disciplinen ”Tube rescue” (kvinder):         Charlotte Wivel, Odense         Maria Møller, Odense         Anne Beyer, Tommerup (medie*) Bronze i disciplinen ”Single rescue” (kvinder):         Vibeke Dragsbæk, Odense         Iben Johansen, Tønder         Kristine Friderichsen, Aarhus (medie*) *Medie er betegnelsen for den person, der agerer drukneoffer i øvelsen. Nærmere information om de forskellige discipliner kan findes nedenfor. Sølv i den samlede holdkonkurrence:         Christoffer Vincent Roy Morgils, Vanløse         Lasse Serup Jensby, København S         Bjørn Kure, København V         Jeppe Hvid, Frederiksberg         Kresten Arup, Charlottenlund         Simon Christensen, København S         Vibeke Dragsbæk, Odense         Niklas Breindahl, København Ø         Troels Amtoft Nissen, København N         Oliver Sørensen, Fredericia         Kirstine Friderichsen, Aarhus         Iben Johansen, Tønder         Niels Krogh Jensen, Aarhus         Lasse Nielsen, København S         Mai Lykkegaard Schmidt, Aarhus         Anne Beyer, Tommerup         Laura Tvermoes, Valby         Line Gregersen, København S         Maria Møller, Odense         Mikkel Johansen Vraa, Odense         Jacob Nielsen, Kastrup         Anders Lindby Nørgaard Hansen, Aalborg         Line Møller Pedersen, Vanløse         Christian Dietz, Frederiksberg         Charlotte Olsen, København N         Christian Sørensen, København N         Niclas Dupont Enemark, Odense         Julie Sofie Hviid, Rudkøbing         Cecilie Nybye Ågesen, København NV         Simon Sønderup Jensen, København NV         Charlotte Barfoed Wivel, Odense         Martin Oskar Broe, SilkeborgFakta om de fire forskellige Inflatable Rescue Boat (IRB) discipliner: Single RescueEt hold består af tre personer, hvoraf én ligger i vandet, én styrer båden og én agerer livredder. Her gælder det om hurtigst muligt at sejle båden ud, komme rundt om en bøje, sejle hen til personen i vandet, hive personen op, sejle ind igen og løbe over målstregen. Tube RescueDenne disciplin fungerer på samme måde som Single Rescue, men her skal livredderen hoppe i vandet ved bøjen og svømme hen til personen, der er i fare, med en redningstorpedo. Derefter skal personen bjærges med redningstorpedoen hen til båden og hales op, inden man sejler mod land og løber over målstregen. Mass rescueI denne disciplin er der to personer i vandet, der skal hentes én efter én med båden. Ellers fungerer det ligesom Single Rescue. Først skal båden rundt om en bøje, hvorefter der sejles mod den ene person, som hives op i båden og bringes ind på land. Efter at bådføreren har rundet målstregen på stranden og er kommet tilbage i båden, skal den anden person i vandet hentes ind på samme måde. Team RescueTo besætninger skal udføre en Single Rescue hver efter tur, dvs. at det fungerer som en stafet. Hver besætning består af tre personer ligesom i de andre discipliner – én i vandet, én i båden og én, der agerer livredder.
  
  